jkorsvik/nowiki_second_scrape_merged huggingface dataset:
Jim Anderson

Jim Aleksander Anderson, tidligere Jim Alexander Wolden (født 14. april 1973) er en norsk tidligere forretningsmann.
Anderson er mest kjent for å ha startet nettverksselskapet T5PC i 2003. I årene før dette etablert en lang rekke selskaper med pyramidelignende omsetningsmodell. Blant disse var Club Coyote, Business Club, Nettreiser og Network Holiday, i stor grad hjulpet av advokaten Dennis Ekpete. I tillegg ble han involvert i pyramideselskapene Business Club, LifeWealth8 og Alpha Club. Sistnevnte selskap ble etterforsket av Økokrim, men senere frikjent av Lotteritilsynet etter at gjeldende lotterilov ikke hadde hjemmel for å felle selskapet for brudd på forbudet mot pyramidespill.I løpet av få år gikk 73 millioner kroner inn og ut på Andersons private konto. Han skal ha tjent rundt 50 millioner på virksomheten i T5PC. To år etter konkursen ble Wolden slått personlig konkurs av kemneren i Sørum, da han skulle være skyldig 20 millioner i skatt. Han har skiftet senere etternavn til Anderson. Han ble dømt til åtte måneders fengsel for regnskapsrot og momsunderslag, og påbegynte soning i 2010.I 2010  lanserte Anderson også nettverksselskapet Fortunelines. Selskapet lovet en daglig avkastning på 3 %, men konseptet raknet før det var gått ett år.
I 2016 var Anderson arkitekten bak nettverkselskapet Ultimate Business World (UBW) på oppdrag fra den norske forretningsmannen Paal Aschjem, som har drevet virksomhet i Estland siden 1992. Konseptet var å etablere en virtuell valuta. Da forretningsmodellen ble lagt frem for et estisk advokatfirma ble det påpekt at konseptet var svært lik en Ponzi-svindel og ville være forbudt. Som konsulent for UBW mottok Anderson 300 000 euro. Selskapet som stod bak UBW het Manhattan Securities ÖU, og ble drevet av Aschjem sammen med vossingen Johannes Solstad. Sistnevnte drev noen år tidligere det britiske selskapet Manhattan Securities sammen med Anderson, og kom i medienes fokus i forbindelse med salget av Asger Jensbys luksusvilla på Kongsvinger i 2010. Sekretær i selskapet den gang var Frank Scholten som noen måneder tidligere ble presentert som talsperson for Fortunelines.


== Referanser ==
Los Angeles Airport Police

Los Angeles Airport Police er en politiavdeling underlagt Los Angeles World Airports (LAWA) i USA. Avdelingen har mer enn 1 100 polititjenestemenn, sikkerhetsvakter og sivilt ansatte, og samarbeider tett med Los Angeles Police Department.
Avdelingen har ansvar for sikkerheten ved de fire lufthavnene som eies og drives av LAWA: Los Angeles internasjonale lufthavn (LAX), LA/Ontario internasjonale lufthavn (ONT), LA/Palmdale regionale lufthavn (PMD) og Van Nuys lufthavn (VNY). Sikkerhetsarbeidet finansieres i vesentlig grad av føderale overføringer fra Transportation Security Administration.


== Eksterne lenker ==
(en) Offisielt nettsted
Olesia Forsjeva

Olesia Aleksandrovna Forsjeva (russisk Олеся Александровна Форшева, født Krasnomovets 8. juli 1979) er en russisk friidrettsutøver (sprinter).
Forsjeva har deltatt på de russiske stafettlagene (4 x 400 meter) som tok gull i VM 2005 og sølv i OL 2004.


== Personlige rekorder ==
200 meter – 23,09
400 meter – 50,19


== Referanser ==


== Eksterne lenker ==
(en) Olesia Forsjeva – Olympedia 
(en) Olesia Forsjeva – Sports-Reference (OL-resultater – arkivert) 
(en) Olesia Forsjeva – World Athletics 
(en) Olesia Forsjeva – Track and Field Statistics
Santiago Amat

Santiago Amat Cansino (født 22. juni 1896, død 11. november 1982) var en spansk seiler som deltok i flere olympiske leker, 1924 i Paris, 1928 i Amsterdam og 1932 i Los Angeles.
Amat vant en olympisk bronsemedalje i seiling under OL 1932 i Los Angeles. Han kom på tredjeplass i enmanns olympiajolle. Seilingene ble gjennomført i Port of Los Angeles mellom 5. og 12. august 1932.


== OL-medaljer ==
1932  Los Angeles –  Bronse i seiling, enmanns olympiajolle


== Eksterne lenker ==
(en) Santiago Amat – Olympics.com 
(en) Santiago Amat – Olympic.org 
(en) Santiago Amat – Olympedia 
(en) Santiago Amat – Sports-Reference (OL-resultater – arkivert) 
(en) Santiago Amat – databaseOlympics.com (arkivert)
Charlo Halvorsen

Charlo Jørgen Halvorsen (født 8. august 1959) er fra 2011 underholdningsredaktør i NRK.Han begynte som programleder i NRK i 1985. I perioden 1988–1992 lagde han radioprogrammet Revolvermagasinet sammen med Otto Jespersen og Stig Holmer. Han jobbet lenge som prosjektleder i NRKs underholdningsavdeling, hvor han hadde lederansvar i forbindelse med utviklingen av programmer som Lille lørdag, Borettslaget og Skavlan.Ifølge Dagbladet har Halvorsen «underholdnings-Norges mektigste jobb».Halvorsen er gift med Kristin Halvorsen, og oppkalt etter sin grandonkel Charlo Halvorsen.


== Referanser ==


== Eksterne lenker ==
(en) Charlo Halvorsen på Internet Movie Database
Tony Barton

Tony Barton (født 17. oktober 1969 i Washington D.C.) er en amerikansk tidligere friidrettsutøver som konkurrerte i høydehopp.
Barton deltok i VM 1993 og kvalifiserte seg til finalen, der han endte på åttendeplass med et hopp på 2,31. Han deltok også i innendørs-VM 1995, der han tok bronse med et hopp på 2,32. Han var også i finalen i VM 1995 og ble nummer sju etter et hopp på 2,29.


== Referanser ==


== Eksterne lenker ==
(en) Tony Barton – World Athletics
Sondre Olden

Sondre Olden (født 29. august 1992 i Oslo) er en norsk ishockeyspiller som spiller for  
HC La Chaux-de-Fonds i Sveits.


== Klubbkarriere ==


=== Tidlig karriere ===
Olden har spilt hockey i Manglerud Star siden 5-årsalderen. Her har han utviklet seg og gått gradene i systemet. Olden vant i 2008/2009 poengligaen i U-19 selv om han bare var 17 år gammel. Han debuterte på A-laget til Manglerud Star mot Grüner 30. august 2008. Han var elev ved Wang videregående skole før han startet på skole i Örnsköldsvik sommeren 2009, og spilte deretter juniorhockey i Sverige for MoDo Hockey. Den 2. september 2009 debuterte han for A-laget mot Timrå IK i SCA-cupen, men det var først året etter at han fikk prøve seg på A-landslaget i den egentlige Elitserien-sesongen.Under den årlige NHL-draften ble han i 2010 valgt av Toronto Maple Leafs (3. runde, 79. totalt). Sommeren 2011 ble han draftet av Dynamo Minsk i KHL (5. runde, 118. totalt). Senere samme år ble han valgt av juniorlaget Erie Otters i OHL under den årlige import-draften for paraplyorganisasjonen for den canadiske juniorligaen CHL. I 2011/12-sesongen spilte han juniorhockey for Erie Otters, og noterte seg for 32 målpoeng (11 mål og 21 assists) på 48 kamper.


=== Retur til Norge ===
I GET-ligaen 2012/2013 ble han nominert til "Rookie of the year". Prisen gikk til Michael Haga.
2013/14-sesongen har vært målrik så langt, hvor han (pr. 16. januar 2014) topper poengligaen i GET-ligaen med 22 mål og 26 assists (48 poeng) på 33 kamper. Etter å ha imponert landslagsledelsen ble han i november 2013 tatt ut på A-landslaget for første gang for å spille to privatlandskamper mot Danmark. Som svar på uttaket noterte han seg for sju målpoeng (2 mål og fem assists) da Vålerenga beseiret Tønsberg Vikings 10−2. I desember 2013 fikk han kontrakttilbud av Brynäs IF i Svenska hockeyligan (SHL).Olden spilte fra 2017 til 2020 i den mellomeuropeiske ligaen Erste Bank Eishockey Liga for KHL Medveščak Zagreb og Vienna Capitals.


== Landlagskarriere ==
Olden har deltatt i flere VM-turneringer for aldersbestemte landslag, og var både på U18- og U20-landslagene som rykket opp ved U18- og U20-VM 2010. Grunnet godt spill i GET-ligaen og skader på Ken André Olimb og Patrick Thoresen fikk Olden debutere for A-landslaget to privatlandskamper mot Danmark 8.-9. november. Han spilte senere to ytterligere landskamper mot Sveits og Slovakia og noterte seg for én assist ved Arosa Challenge 2013 20.-21. desember. (alle fire kamper teller dog ikke som offisielle landskamper).Den 7. januar 2014 ble Olden tatt ut til den norske landslagstroppen som skal spille i vinter-OL 2014. Forutsatt han ikke pådrar seg en skade så vil han offisielt debutere for landslaget i denne turneringen.


== Karrierestatistikk ==


=== Klubbkarriere ===


=== Landslagskarriere ===


== Referanser ==


== Eksterne lenker ==
(en) Sondre Olden – Olympedia 
(en) Sondre Olden – Sports-Reference (OL-resultater – arkivert) 
(en) Sondre Olden – National Hockey League (NHL) 
(en) Sondre Olden – Eurohockey.com 
(en) Sondre Olden – Hockeydb.com 
(en) Sondre Olden – Eliteprospects.com 
Norskfødte spillere draftet av NHL-lag
Joanna Hayes

Joanna Hayes (født 23. desember 1976) er en amerikansk friidrettsutøver (hekkeløper).
Hayes konkurrerer i både kort- og langhekk, en temmelig uvanlig kombinasjon. På 400 meter hekk er hennes beste resultat en semifinaleplass i VM i Paris 2003. Året deretter begynte hun å konkurrere i 100 meter hekk i mesterskap, og vant gull under OL i Athen med ny personlig rekord, 12,37.
Under VM i Helsingfors 2005 var Hayes storfavoritt, men ble diskvalifisert etter å ha løpt rett inn i den siste hekken.


== Referanser ==


== Eksterne lenker ==
(de) Joanna Hayes – Munzinger Sportsarchiv 
(en) Joanna Hayes – Olympedia 
(en) Joanna Hayes – Sports-Reference (OL-resultater – arkivert) 
(en) Joanna Hayes – USAs olympiske komité 
(en) Joanna Hayes – World Athletics 
(en) Joanna Hayes – Track and Field Statistics
Jacques Lebrun

Jacques Lebrun (født 20. september 1910, død 1996)  var en fransk seiler som deltok i de olympiske leker 1932 i Los Angeles.
Lebrun ble olympisk mester i seiling under OL 1932 i Los Angeles. Han vant klassen enmanns olympiajolle. Seilingene ble gjennomført i Port of Los Angeles mellom 5. og 12. august 1932.


== OL-medaljer ==
1932  Los Angeles –  Gull i seiling, olympiajolle  Frankrike


== Referanser ==


== Eksterne lenker ==
(en) Jacques Lebrun – Olympedia 
(en) Jacques Lebrun – Sports-Reference (OL-resultater – arkivert) 
(en) Jacques Lebrun – World Sailing
Gilbert Gray

Gilbert T. Gray (født 1. juni 1902, død 27. juli 1981) var en amerikansk seiler som deltok i de olympiske leker 1932 i Los Angeles.
Gray ble olympisk mester i seiling under OL 1932 i Los Angeles. Han var sammen med Andrew Libano på den amerikanske båten «Jupiter» som vant star-båtklassen foran «Joy» fra Storbritannia. Seilingene ble gjennomført i Port of Los Angeles mellom 5. og 12. august 1932.


== OL-medaljer ==
1932  Los Angeles –  Gull i seiling, starbåt-klassen  USA


== Eksterne lenker ==
(en) Gilbert Gray – Olympics.com 
(en) Gilbert Gray – Olympedia 
(en) Gilbert Gray – Sports-Reference (OL-resultater – arkivert) 
(en) Gilbert Gray – databaseOlympics.com (arkivert) 
(en) Gilbert Gray – World Sailing
Andrew Libano

Andrew Jackson Libano, Jr. (født 19. januar 1903, død 22. juni 1935 i New Orleans i Louisiana) var en amerikansk seiler som deltok i de olympiske leker 1932 i Los Angeles.
Libano ble olympisk mester i seiling under OL 1932 i Los Angeles. Han var sammen med Gilbert Gray på den amerikanske båten «Jupiter» som vant star-båtklassen foran «Joy» fra Storbritannia. Seilingene ble gjennomført i Port of Los Angeles mellom 5. og 12. august 1932.


== OL-medaljer ==
1932  Los Angeles –  Gull i seiling, starbåt-klassen  USA


== Eksterne lenker ==
(en) Andrew Libano – Olympics.com 
(en) Andrew Libano – Olympedia 
(en) Andrew Libano – Sports-Reference (OL-resultater – arkivert) 
(en) Andrew Libano – World Sailing
Daniel Sundén-Cullberg

Daniel Hjalmar Sundén-Cullberg (født 6. april 1907, død 27. januar 1982) var en svensk seiler som deltok i de olympiske leker 1932 i Los Angeles.
Sundén-Cullberg vant en olympisk bronsemedalje i seiling under OL 1932 i Los Angeles. Han var sammen med Gunnar Asther på den svenske båten «Swedisk Star» som kom på tredjeplass i starbåt-klassen bak amerikanske «Jupiter» og «Joy» fra Storbritannia. Seilingene ble gjennomført i Port of Los Angeles mellom 5. og 12. august 1932.


== OL-medaljer ==
1932  Los Angeles –  Bronse i seiling, starbåt-klassen  Sverige


== Eksterne lenker ==
(en) Daniel Sundén-Cullberg – Olympedia 
(en) Daniel Sundén-Cullberg – Sports-Reference (OL-resultater – arkivert) 
(sv) Daniel Sundén-Cullberg – Sveriges olympiske komité
Gunnar Asther

Gunnar Anton Edvard Asther (født 4. mars 1892, død 28. februar 1974) var en svensk seiler som deltok i de olympiske leker 1932 i Los Angeles.
Asther vant en olympisk bronsemedalje i seiling under OL 1932 i Los Angeles. Han var sammen med Daniel Sundén-Cullberg på den svenske båten «Swedisk Star» som kom på tredjeplass i starbåt-klassen bak amerikanske «Jupiter» og «Joy» fra Storbritannia. Seilingene ble gjennomført i Port of Los Angeles mellom 5. og 12. august 1932.


== OL-medaljer ==
1932  Los Angeles –  Bronse i seiling, starbåt-klassen  Sverige


== Eksterne lenker ==
(en) Gunnar Asther – Olympedia 
(en) Gunnar Asther – Sports-Reference (OL-resultater – arkivert) 
(en) Gunnar Asther – databaseOlympics.com (arkivert)
Kelly Sotherton

Kelly Jade Sotherton (født 13. november 1976 i Newport på Isle of Wight, er en britisk friidrettsutøver som konkurrerer i mangekamp og lengdehopp.
Sothertons gjennombrudd kom da hun tok bronse i sjukamp under OL 2004. I 2005 ble det sølvmedalje i innendørs-EM i femkamp etter Carolina Klüft, og samme år ble hun nummer fem i sjukamp i VM i Helsingfors. I samme mesterskap kom hun også til finalen i lengde, der hun ble nummer åtte.
I 2006 vant hun gull i sjukamp i Samveldelekene. Hun deltok også i EM i Göteborg der hun ble nummer sju i sjukampen. I 2007 tok hun sølv i innendørs-EM i femkamp etter Klüft. I tillegg ble det bronse ved utendørs-VM i Osaka.
I 2008 deltok hun først i innendørs-VM der hun ble nummer to i femkamp etter Tia Hellebaut. Utendørs deltok hun i OL i Beijing der hun endte på fjerdeplass.


== Personlige rekorder ==
Lengdehopp – 6,79 meter
Femkamp – 4 927 poeng
Sjukamp – 6 547 poeng


== Referanser ==


== Eksterne lenker ==
(en) Kelly Sotherton – Olympics.com 
(en) Kelly Sotherton – Olympic.org 
(en) Kelly Sotherton – Olympedia 
(en) Kelly Sotherton – Sports-Reference (OL-resultater – arkivert) 
(en) Kelly Sotherton – Storbritannias olympiske komité 
(en) Kelly Sotherton – Commonwealth Games Federation 
(en) Kelly Sotherton – World Athletics 
(en) Kelly Sotherton – Track and Field Statistics
Gul jordmaur

Gul engmaur eller gul jordmaur (Lasius flavus (Fabricius, 1781)), er en liten gul maur i slekten Lasius. Den er ganske vanlig, selv om de fleste knapt har sett den, fordi den lever et skjult liv i jorden.  


== Utbredelse ==
Gul engmaur er vanlig i store deler av Norge. Den er utbredt i Europa, Nord-Amerika og Asia.


== Utseende ==
Gul engmaur er lyst gulorange, mellom 2 og 9 mm lang. Den virker noe mer tettbygd og ikke så langstrakt som de andre artene i slekten Lasius.


== Levevis ==
Reiret eller bolet til gul engmaur er oftest anlagt på enger, i jorden, vanligst i en gresstue. Det dannes ofte løse tuer av jord over boletet, slik at gresstuen med reieret er lett synlig. 
Gul engmaur lever et skjult liv i reiret. De forer opp bladlus og skjoldlus på planterøtter og ernærer seg av lusenes avføring (honningdugg).


== Referanser ==


== Litteratur ==
Douwes, P.; Abenius, J.; Cederberg, B. & Wahlstedt, U. 2012. Steklar: Myror och getingar. Hymenoptera: Formicidae–Vespidae Nationalnyckeln till Sveriges flora och fauna 133 sider. ISBN 978-91-88506-78-8
Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 160. ISBN 82-02-13551-6


== Eksterne lenker ==
(en) gul jordmaur i Encyclopedia of Life 
(en) gul jordmaur i Global Biodiversity Information Facility 
(no) gul jordmaur hos Artsdatabanken 
(sv) gul jordmaur hos Dyntaxa 
(en) gul jordmaur hos Fauna Europaea 
(en) gul jordmaur hos ITIS 
(en) gul jordmaur hos NCBI 
(en) Kategori:Lasius flavus – bilder, video eller lyd på Wikimedia Commons 
(en) Lasius flavus – galleri av bilder, video eller lyd på Wikimedia Commons 
Lasius (Cautolasius) flavus – detaljert informasjon på Wikispecies
Gransnutebillegraver

Gransnutebillegraver (Cerceris arenaria) er en av gravevepsene, en solitær veps som i larvestadiene lever som parasitter på snutebiller. Den tilhører gruppen Crabronidae (Crabronidene) sm tidligere var slått sammen med graveveps-familien Sphecidae, men man regner ikke i dag med at det er svært nært slektskap mellom disse.


== Utbredelse ==
Gransnutebillegraver finnes sør i Norge.


== Utseende ==
Gransnutebillegraver er mellom 10 og 16 mm lang og er en svart veps med gule smale bånd på bakkroppen og brystpartiet (pronotum). Hodet er mørkt (svart). Den har svarte antenner. Beina er rødlige.


== Levevis ==
Gransnutebillegraver har larver som lever i små huler moren har gravd ut i sandjord. De lever som parasitoider, larvene utvikler seg på snutebiller, som moren har fanget og lammet med et stikk. Hver larve trenger et titalls snutebillelarver. De voksne (imago) finnes i mai til september. Noen ganger hender det at det kan være små kolonier på samme lokalitet.


== Referanser ==


== Litteratur ==
Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 154. ISBN 82-02-13551-6


== Eksterne lenker ==
(en) gransnutebillegraver i Encyclopedia of Life 
(en) gransnutebillegraver i Global Biodiversity Information Facility 
(no) gransnutebillegraver hos Artsdatabanken 
(sv) gransnutebillegraver hos Dyntaxa 
(en) gransnutebillegraver hos Fauna Europaea 
(en) gransnutebillegraver hos ITIS 
(en) gransnutebillegraver hos NCBI 
(en) Kategori:Cerceris arenaria – bilder, video eller lyd på Wikimedia Commons 
(en) Cerceris arenaria – galleri av bilder, video eller lyd på Wikimedia Commons
Mellinus arvensis

Mellinus arvensis (Linnaeus, 1758)) (? bakkeveps) er en av gravevepsene, en solitær veps som i larvestadiene lever som parasitter på fluer. Den tilhører gruppen Crabronidene, de ble tidligere slått sammen med graveveps-familien Sphecidae, men man regner ikke i dag med at det er svært nært slektskap mellom disse.


== Utbredelse ==
Mellinus arvensis finnes sør i Norge.


== Utseende ==
Mellinus arvensis er mellom 12 og 15 mm lang og er en svart veps med gule flekker eller bånd, særlig på bakkroppen og brystpartiet (pronotum). Hodet er mørkt (svart) med gult ansikt. Den har svarte antenner. 


== Levevis ==
Mellinus arvensis har larver som lever i små huler moren har gravd ut i sandjord. De lever som parasitoider, larvene utvikler seg på insekter, særlig på fluer, som moren har fanget og lammet med et stikk. Det er hevdet at hver larve trenger om lag seks fluer. De voksne (imago) finnes i juli til september. De er som voksne rovdyr og lever av andre mindre dyr, som den fanger i luften. 


== Litteratur ==
Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 154. ISBN 82-02-13551-6


== Eksterne lenker ==
(en) gulflekket bakkegraver i Encyclopedia of Life 
(en) gulflekket bakkegraver i Global Biodiversity Information Facility 
(no) gulflekket bakkegraver hos Artsdatabanken 
(sv) gulflekket bakkegraver hos Dyntaxa 
(en) gulflekket bakkegraver hos Fauna Europaea 
(en) gulflekket bakkegraver hos ITIS 
(en) gulflekket bakkegraver hos NCBI 
(en) Kategori:Mellinus arvensis – bilder, video eller lyd på Wikimedia Commons
Crabro cribrarius

Crabro cribrarius (Linnaeus, 1758)) er en av gravevepsene, en solitær veps som i larvestadiene lever som parasitter på fluer. Den tilhører gruppen Crabronidae (Crabronidene) sm tidligere var slått sammen med graveveps-familien Sphecidae, men man regner ikke i dag med at det er svært nært slektskap mellom disse.


== Utbredelse ==
Crabro cribrarius finnes lengst sør i Norge. Den er utbredt i mellom- og sør i Europa. 


== Utseende ==
Crabro cribrarius er mellom 10 og 16 mm lang og er en svart veps med gule flekker, særlig på sidene av bakkroppen. Brystpartiet (pronotum) er svart. Hodet er mørkt (svart). Munnskjoldet har sølv eller gullfarget korte hår. De har svarte antenner. Frambeina har et spesielt skjoldformet vedheng.


== Levevis ==
Crabro cribrarius har larver som lever i små huler moren har gravd ut i sandjord. De lever som parasitoider, larvene utvikler seg på ulike insekter som moren har fanget og lammet med et stikk. De voksne (imago) finnes i juli og august. De er som voksne rovdyr og lever av andre mindre dyr, særlig på fluer som den fanger i luften. 


== Litteratur ==
Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 30. ISBN 82-02-13551-6


== Eksterne lenker ==
(en) stor sandgraver i Encyclopedia of Life 
(en) stor sandgraver i Global Biodiversity Information Facility 
(no) stor sandgraver hos Artsdatabanken 
(sv) stor sandgraver hos Dyntaxa 
(en) stor sandgraver hos Fauna Europaea 
(en) stor sandgraver hos ITIS 
(en) stor sandgraver hos NCBI 
(en) Kategori:Crabro cribrarius – bilder, video eller lyd på Wikimedia Commons
Sølvflekket graveveps

Sølvflekket graveveps (Ammophila sabulosa (Linnaeus, 1758)) er en av gravevepsene, en solitær veps som i larvestadiene lever som parasitter på larver av sommerfugler. Den tilhører gruppen gravevepser (Sphecidae).


== Utbredelse ==
Sølvflekket graveveps finnes sør i Norge og er vanlig sørover i Europa.


== Utseende ==
Sølvflekket graveveps er mellom 12 og 30 mm lang og er en svart veps. Hodet og brystpartiet (pronotum) har fine sølv fargede hår. Bakkroppen har to farger, svart med et bredt brunrødt parti på andre og tredje bakroppsledd. Hodet er mørkt (svart) med svarte antenner. Beina er lange og slanke, mørke på farge.


== Levevis ==
Sølvflekket graveveps har larver som lever i små huler moren har gravd ut i sandjord. De lever som parasitoider, larvene utvikler seg på insektlarver som moren har fanget og lammet med et stikk. Særlig av sommerfugler. Vepselarven spiser de mindre vitale delene først, slik at sommerfugllarven lever så lenge som mulig. Moren lager en ny hule til hver larve og legger bare ett egg på hver larve. Huleåpningen skjules med en stein.
De voksne (imago) finnes i april til september og lever av nektar fra blomster.


== Litteratur ==
Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 154. ISBN 82-02-13551-6


== Eksterne lenker ==
(en) nattflylarvegraver i Encyclopedia of Life 
(en) nattflylarvegraver i Global Biodiversity Information Facility 
(no) nattflylarvegraver hos Artsdatabanken 
(sv) nattflylarvegraver hos Dyntaxa 
(en) nattflylarvegraver hos Fauna Europaea 
(en) nattflylarvegraver hos Fossilworks 
(en) nattflylarvegraver hos ITIS 
(en) nattflylarvegraver hos NCBI 
(en) Kategori:Ammophila sabulosa – bilder, video eller lyd på Wikimedia Commons 
Ammophila sabulosa – detaljert informasjon på Wikispecies